ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες και την Ιταλία

(93/177/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι η κατάσταση εντός της Κοινότητας τον Φεβρουάριο του 1993 όσον αφορά τη φυσαλιδώδη νόσο των χοίρων είχε ως αποτέλεσμα τη θέσπιση προσωρινών προστατευτικών μέτρων με την υιοθέτηση της απόφασης 93/128/ΕΟΚ της Επιτροπής της 26ης Φεβρουαρίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες και την Ιταλία (3)-

ότι τα προσωρινά προστατευτικά μέτρα, έχουν ληφθεί με βάση το περιεχόμενο του άρθρου 10 παράγραφος 3 της οδηγίας 90/425/ΕΟΚ, υποβάλλονται το συντομότερο δυνατόν στη Μόνιμη Κτηνιατρική Επιτροπή προς επικύρωση, τροποποίηση ή ακύρωση-

ότι έγινε συνεδρίαση της Μόνιμης Κτηνιατρικής Επιτροπής στις 4 Μαρτίου 1993 σχετικά με την κατάσταση όσον αφορά τη φυσαλιδώδη νόσο και τα απαραίτητα προστατευτικά μέτρα που πρέπει να θεσπιστούν- ότι το συμπέρασμα αυτής της συνεδρίασης της Μόνιμης Κτηνιατρικής Επιτροπής ήταν ότι τα μέτρα που θεσπίστηκαν με βάση την απόφαση 93/128/ΕΟΚ θα έπρεπε να είναι μικρής διάρκειας και ότι ένα σχέδιο θα έπρεπε να παρουσιαστεί στην Επιτροπή επί του θέματος-

ότι πρέπει να εγκριθούν τα επιβεβλημένα μέτρα που είναι απαραίτητα για την προστασία από την ασθένεια, και ιδιαίτερα μέτρα που αφορούν το ενδοκοινοτικό εμπόριο-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Από τις 27 Μαρτίου 1993, οι χοίροι που αποστέλλονται από την Ιταλία και τις Κάτω Χώρες σε άλλα κράτη μέλη, πρέπει να πληρούν τις ακόλουθες απαιτήσεις:

1. Τα μεταφορικά μέσα που χρησιμοποιούνται πρέπει να καθαρίζονται και απολυμαίνονται πριν και μετά από κάθε διαδρομή. Τα μέσα που χρησιμοποιούνται για τη μεταφορά των χοίρων πρέπει να είναι σφραγισμένα.

2. Οι χοίροι αναπαραγωγής και κρεατοπαραγωγής πρέπει:

- να έχουν απομονωθεί για δέκα ημέρες και υποβληθεί σε ορολογικό έλεγχο γαι αντισώματα του ιού της φυσαλιώδους νόσου εντός χρονικού διαστήματος δέκα ημερών πριν από τη χορήγηση πιστοποιητικού και έχουν βρεθεί αρνητικοί, ή

- να έχουν γεννηθεί και παραμείνει από τη γέννησή τους ή, τουλάχιστον για διάστημα 30 ημερών, σε εκμετάλλευση η οποία έχει ελεγχθεί ότι είναι ελεύθερη της φυσαλιώδους νόσου, όπως ορίζεται στο παράρτημα,

- κατά τη μεταφορά τους προς τον τόπο προορισμού, να μην έλθουν σε επαφή με χοίρους οι οποίοι δεν πληρούν αυτές τις απαιτήσεις.

3. Οι χοίροι προς σφαγή πρέπει:

α) να προέρχονται από εκμετάλλευση η οποία έχει ελεγχθεί ότι είναι ελεύθερη της φυσαλιώδους νόσου, όπως ορίζεται στο παράρτημα, και ότι έχουν παραμείνει στην εν λόγω εκμετάλλευση για διάστημα τουλάχιστον 30 ημερών πριν την αποστολή τους, ή

β) να προέρχονται από εκμετάλλευση της οποίας οι χοίροι:

- έχουν υποβληθεί σε δοκιμασία για αντισώματα του ιού της φυσαλιδώδους νόσου και έχουν βρεθεί αρνητικοί- αυτή η δοκιμασία περιλαμβάνει ένα χοίρο ανά κλωβό χοίρων, που προορίζονται για μετακίνηση, η δε δοκιμασία πρέπει να πραγματοποιείται εντός διαστήματος 21 ημερών πριν από την πιστοποίηση-

- έχουν παραμείνει για διάστημα τουλάχιστον 30 ημερών πριν την αποστολή τους στην εκμετάλλευση-

γ) κατά τη μεταφορά τους προς τον τόπο προορισμού, να μην έλθουν σε επαφή με χοίρους οι οποίοι δεν πληρούν αυτές τις απαιτήσεις.

Άρθρο 2

Τα σημεία συγκεντρώσεως (κέντρα συλλογής), που είναι δυνατόν να χρησιμοποιούνται κατά τη μεταφορά των χοίρων από την εκμετάλλευση προελεύσεως στον τόπο προορισμού, θα γνωστοποιηθούν στην Επιτροπή και τα κράτη μέλη πριν τις 27 Μαρτίου 1993. Τα σημεία συγκεντρώσεως θα είναι υπό την επίβλεψη των αρμοδίων αρχών. Οποιεσδήποτε τροποποιήσεις γίνουν μετά τις 27 Μαρτίου 1993 στον κατάλογο των γνωστοποιηθέντων σημείων συγκεντρώσεως, θα κοινοποιούνται στην Επιτροπή και τα κράτη μέλη.

Άρθρο 3

Οι Κάτω Χώρες θέτουν αμέσως σε ισχύ τα επιβεβλημένα νομοθετικά μέτρα όσον αφορά το σχεδιασμό και εξοπλισμό των κέντρων συνάθροισης, ώστε ο καθαρισμός και η απολύμανση ενός συγκεκριμένου κέντρυ και των αντικειμένων που βρίσκονται εκεί να είναι δυνατόν να διεξάγονται πλήρως και καταλλήλως. Τα κέντρα συλλογής θα καθαρίζονται και απολυμαίνονται μετά κάθε εκκένωσή τους και τουλάχιστον μετά το πέρας κάθε εργάσιμης ημέρας.

Άρθρο 4

Το πιστοποιητικό υγείας το οποίο προβλέπεται από την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με τα προβλήματα υγείας των ζώων που επηρεάζουν το ενδοκοινοτικό εμπόριο των βοοειδών και χοίρων (4), που συνοδεύουν χοίρους που αποστέλλονται στις Κάτω Χώρες και Ιταλία πρέπει να συμπληρωθεί από τα ακόλουθα:

"Ζώα σύμφωνα με την απόφαση 93/177/ΕΟΚ της Επιτροπής της 26ης Μαρτίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες και την Ιταλία."

Άρθρο 5

Τα κράτη μέλη τροποποιούν τα μέτρα που εφαρμόζονται στο εμπόριο έτσι ώστε να συμμορφωθούν με την παρούσα απόφαση μέχρι τις 27 Μαρτίου 1993. Τα κράτη μέλη ενημερώνουν σχετικά την Επιτροπή. Η απόφαση εφαρμόζεται μέχρι την 1η Αυγούστου 1993. Θα αναθεωρηθεί όχι αργότερα από την 1η Μαΐου 1993 λαμβανομένων υπόψη των αποτελεσμάτων των συνεχών ορολογικών εξετάσεων. Τα κράτη μέλη θα γνωστοποιούν στην Επιτροπή επί εβδομαδιαίας βάσεως τα αποτελέσματα των εξετάσεων.

Άρθρο 6

Η απόφαση αυτή απευθύνεται στα κράτη μέλη.

Βρυξέλλες, 26 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 50 της 2. 3. 1993, σ. 29.

(4) ΕΕ αριθ. 121 της 29. 7. 1964, σ. 1977/64.

ΠΑΡΑΡΤΗΜΑ

Ελεγχόμενη εκμετάλλευση ελεύθερη της φυσαλιδώδους νόσου Ο όρος "ελεγχόμενη εκμετάλλευση ελεύθερη της φυσαλιδώδους νόσου" δηλώνει εκμετάλλευση της οποίας ο πληθυσμός:

i) έχει υποβληθεί σε αρχικό έλεγχο για αντισώματα κατά του ιού της φυσαλιδώδους νόσου και έχει βρεθεί αρνητικός. Ο έλεγχος διεκπεραιώνεται σε δείγματα αίματος που συλλέγονται από χοιρομητέρες αναπαραγωγής, σύμφωνα με την ακόλουθη διαδικασία δειγματοληψίας:

δείγματα αίματος από ένα χοίρο ανά κλωβό εκμετάλλευσης, έως ένα ανώτατο όριο 60 δειγμάτων όταν πρόκειται για χοίρους κρεατοπαραγωγής και

ii) μετέχει στο διεξαγόμενο ορολογικό έλεγχο για αντισώματα του ιού της φυσαλιδώδους νόσου, ο οποίος βασίζεται σε δοκιμασία στην οποία υποβάλλεται το 50 % κάθε φορτίου των χοιρομητέρων αναπαραγωγής που εσφάγησαν- τα αποτελέσματα της δοκιμασίας πρέπει να είναι αρνητικά-

iii) είναι δυνατόν, σε περίπτωση εισαγωγής χοίρων από τις Κάτω Χώρες και την Ιταλία, να αποτελείται από χοίρους οι οποίοι προέρχονται από εκμεταλλεύσεις εγκεκριμένες ως "εκμεταλλεύσεις οι οποίες έχουν ελεγχθεί ότι είναι ελεύθερες της φυσαλιδώδους νόσου".